Любляна территорияһында иң боронғо кешеләр яҡынса дүрт мең йыл элек йәшәгән. Боронғо кешеләр һунарсылыҡ, малсылыҡ, шулай уҡ ғәҙәти игенселек менән шөғөлләнәләр. Ер һаҙмат булғанға бында өйҙәрҙе терәк бағаналарҙа эшләйҙәр. Беҙҙең эраға тиклем 1200 йыл тирәһендә хәҙерге Любляна территорияһына ерләү урналары ҡырҙары мәҙәниәтенә ҡараған кешеләр килә. Еҙҙең эраға тиклем X—VIII быуаттарҙа бында иллирийҙар һәм венеттар урынлаша, һуңыраҡ кельттар килә.. Һуңғы бронза һәм иртә тимер быуат араһында — б.э.т. X быуатҡа тиклем был ерҙә бер нимә лә түшәлмәгән урамдарҙа ағас йорттар урынлашҡан, улар күп тапҡыр яңынан үҙгәртеп ҡоролһа ла, урамдарҙың урыны үҙгәрмәгән. Любляница йылғаһының ҡаршы яҡтағы ярында зыярат урынлашҡан.